# Qadir Huseynov

Qadir Huseynov (de vegades transliterat com a Gadir Guseinov; en àzeri: Qədir Hüseynov; nascut el 21 de maig de 1986 a Moscou) és un jugador d'escacs azerbaidjanès que té el títol Gran Mestre des de 2002.
A la llista d'Elo de la FIDE del gener de 2022, hi tenia un Elo de 2661 punts, cosa que en feia el jugador número 3 (en actiu) de l'Azerbaidjan. El seu màxim Elo va ser de 2667 punts, a la llista de setembre de 2009 (posició 64 al rànquing mundial).

## Resultats destacats en competició

Nascut a Moscou, Huseynov va començar a jugar als escacs amb Shahin Hajiev. El 1994 es proclamà campió d'Europa Sub-10. Al Campionat Mundial d'Escacs Júnior de 2003 a Naxçıvan, hi va acabar en cinquè lloc, (el campió fou Xakhriar Mamediàrov).
El 2008 va empatar als llocs 1r-8è amb Nigel Short, Vadim Milov, Aleksei Aleksàndrov, Baadur Jobava, Aleksandr Lastin, Tamaz Gelashvili i Farid Abbasov a la Copa President de Bakú. El 2010, va empatar als llocs 1r–8è amb Viorel Iordăchescu, Hrant Melkumian, Eduardo Iturrizaga, Serguei Vólkov, David Arutinian, Aleksei Aleksàndrov i Tornike Sanikidze al 12è Obert de Dubai.
El 2011 guanyà la Copa Governador d'Ugra d'escacs blitz. També el 2011 empatà als llocs 1r–4t amb Serguei Tiviàkov, Ievgueni Gléizerov i Merab Gagunaixvili al fort 19è torneig obert Fajr, a l'Iran.
El juliol de 2018 fou campió de la LXI edició de l'Obert de Barberà del Vallès.

### Participació en competicions per equips

Huseynov va formar part de l'equip de l'Azerbaidjan que va guanyar la medalla d'or al Campionat d'Europa per equips de Novi Sad el 2009, amb Shahriyar Mammadyarov, Teimur Radjàbov, Vugar Gaixímov i Rauf Mammadov, i també la medalla d'argent al campionat d'Europa per equips jugat a Porto Carras el 2011, conjuntament amb Shahriyar Mammadyarov, Teimur Radjàbov, Vugar Gaixímov i Eltaj Safarli.

## Notes i referències

* 1 2 «Nota biogràfica de Qadir Huseynov» (en anglès). Chessgames.com. [Consulta: 21 desembre 2014].
* ↑ «"Rànquing d'escaquistes per federació: Azerbaidjan"» (en anglès). lloc web de la FIDE. [Consulta: 2 gener 2022].
* ↑ Posició al rànquing mundial i evolució Elo de Qadir Huseynov «benoni.de» (en alemany). Arxivat de l'original el 2015-05-30. [Consulta: 21 desembre 2014].
* ↑ Silman, Jeremy. «World Junior Championship: Mamedyarov Earns the Title». Notícia sobre el Campionat del món juvenil de 2003. JeremySilman.com, 03-07-2003. Arxivat de l'original el 16 de desembre de 2010. [Consulta: 2 gener 2022].
* ↑ «FIDE Archive. Tournament report July 2008: President's Cup, 2008». FIDE. [Consulta: 17 desembre 2011].
* ↑ «Tournament report July 2010: 12th Dubai Open 2010». FIDE. [Consulta: 2 novembre 2014].
* ↑ «Гадир Гусейнов выиграл Кубок Губернатора» (en rus). azerisport.com. [Consulta: 15 setembre 2011].
* ↑ «19th Fajr International Open Chess Tournament» (en anglès). FIDE. [Consulta: 21 desembre 2014].
* ↑ «Classificació i resultats Obert Barberà 2018». chess-results.com. [Consulta: 7 gener 2020].
* ↑ «Gold for Azerbaijan and Russia in Novi Sad» (en anglès). chessvibes.com, 31-10-2009. Arxivat de l'original el 2011-07-26. [Consulta: 21 desembre 2014].
* ↑ «2011 Championship, Porto Carras, Greece» (en anglès). chessdom.com. Arxivat de l'original el 2011-12-16. [Consulta: 16 desembre 2011].